CELEX: 32016D1721
Language: el
Date: 2016-09-26 00:00:00
Title: Εκτελεστική απόφαση (ΕΕ) 2016/1721 της Επιτροπής, της 26ης Σεπτεμβρίου 2016, για την έγκριση του αποδοτικού εξωτερικού φωτισμού της Toyota με χρήση φωτοδιόδων (LED) για χρήση σε υβριδικά ηλεκτρικά οχήματα μη εξωτερικής φόρτισης ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

27.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/71
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1721 ΤΗΣ ΕΠΙΤΡΟΠΉΣ
   της 26ης Σεπτεμβρίου 2016
   για την έγκριση του αποδοτικού εξωτερικού φωτισμού της Toyota με χρήση φωτοδιόδων (LED) για χρήση σε υβριδικά ηλεκτρικά οχήματα μη εξωτερικής φόρτισης ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα, στο πλαίσιο της ολοκληρωμένης προσέγγισης της Κοινότητας για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
   Εκτιμώντας τα ακόλουθα:
   
               (1)
            
            
               Ο κατασκευαστής Toyota Motor Europe NV/SA («ο αιτών») υπέβαλε αίτηση για την έγκριση εξωτερικού φωτισμού της Toyota με χρήση φωτοδιόδων (LED) για χρήση σε υβριδικά ηλεκτρικά οχήματα μη εξωτερικής φόρτισης Μ1 (NOVC-HEV), ως καινοτόμου τεχνολογίας, στις 9 Δεκεμβρίου 2015. Η πληρότητα της αίτησης αξιολογήθηκε σύμφωνα με το άρθρο 4 του εκτελεστικού κανονισμού (ΕΕ) αριθ. 725/2011 της Επιτροπής (2). Διαπιστώθηκε ότι η αίτηση είναι πλήρης και η περίοδος για την αξιολόγηση της αίτησης από την Επιτροπή άρχισε την επομένη της ημερομηνίας της επίσημης παραλαβής των ολοκληρωμένων πληροφοριών, δηλαδή στις 10 Δεκεμβρίου 2015.
            
         
               (2)
            
            
               Η αίτηση αξιολογήθηκε σύμφωνα με το άρθρο 12 του κανονισμού (ΕΚ) αριθ. 443/2009, τον εκτελεστικό κανονισμό (ΕΕ) αριθ. 725/2011 και τις τεχνικές κατευθυντήριες γραμμές για τη σύνταξη αιτήσεων για την έγκριση καινοτόμων τεχνολογιών σύμφωνα με τον κανονισμό (ΕΚ) αριθ. 443/2009 (οι «τεχνικές κατευθυντήριες γραμμές», έκδοση του Φεβρουαρίου 2013) (3).
            
         
               (3)
            
            
               Η αίτηση αφορά τις αποδοτικές φωτοδιόδους LED της Toyota για χρήση σε NOVC-HEV στους φανούς διασταύρωσης, φανούς πορείας, εμπρόσθιους φανούς θέσης, εμπρόσθιους φανούς ομίχλης, οπίσθιους φανούς ομίχλης, εμπρόσθιους φανούς αλλαγής πορείας, οπίσθιους φανούς αλλαγής πορείας, οπίσθιους φανούς ομίχλης, φανό φωτισμού πινακίδας και φανούς οπισθοπορείας.
            
         
               (4)
            
            
               Η Επιτροπή διαπιστώνει ότι τα στοιχεία που παρέχονται στην αίτηση αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΚ) αριθ. 443/2009 και στα άρθρα 2 και 4 του εκτελεστικού κανονισμού (ΕΕ) αριθ. 725/2011.
            
         
               (5)
            
            
               Ο αιτών απέδειξε ότι η χρήση φωτοδιόδων LED της Toyota στους αντίστοιχους φανούς δεν υπερέβαινε το 3 % των νέων επιβατικών οχημάτων που είχαν ταξινομηθεί κατά το έτος αναφοράς 2009. Προς υποστήριξη αυτού, ο αιτών αναφέρθηκε στις τεχνικές κατευθυντήριες γραμμές, που προβλέπουν περίληψη της έκθεσης ασφάλειας φώτων της Ευρωπαϊκής Ένωσης Κατασκευαστών Εξοπλισμού και Εξαρτημάτων Αυτοκινήτων (CLEPA).
            
         
               (6)
            
            
               Ο αιτών χρησιμοποίησε, σύμφωνα με την απλουστευμένη προσέγγιση που περιγράφεται στις τεχνικές κατευθυντήριες γραμμές, φωτισμό αλογόνου ως βασική τεχνολογία για να αποδείξει την ικανότητα των φωτοδιόδων της Toyota για μείωση του εκπεμπόμενου CO2.
            
         
               (7)
            
            
               Προκειμένου να ληφθεί υπόψη η παρουσία δύο πηγών ισχύος (δηλαδή κινητήρα εσωτερικής καύσης και ηλεκτρικού συστήματος ισχύος) στα οχήματα NOVC-HEV, απαιτείται διαφορετική προσέγγιση για τη μετατροπή της εξοικονόμησης ισχύος σε εξοικονόμηση εκπομπών CO2 σε σύγκριση με τη μεθοδολογία που καθορίζεται στην εκτελεστική απόφαση (ΕΕ) 2016/587 της Επιτροπής (4).
            
         
               (8)
            
            
               Ο αιτών παρέσχε ειδική μεθοδολογία για τις δοκιμές μείωσης του CO2 από LED τοποθετημένες σε οχήματα αυτού του είδους. Η Επιτροπή θεωρεί ότι η μεθοδολογία δοκιμών είναι κατάλληλη για την περίπτωση και θα παράσχει αποτελέσματα επαληθεύσιμα, επαναλήψιμα και συγκρίσιμα, καθώς και ότι είναι ικανή να τεκμηριώνει με ρεαλιστικό τρόπο τα οφέλη όσον αφορά τις εκπομπές CO2 που προκύπτουν από την καινοτόμο τεχνολογία με ισχυρή στατιστική σημαντικότητα, σύμφωνα με το άρθρο 6 του εκτελεστικού κανονισμού (ΕΕ) αριθ. 725/2011.
            
         
               (9)
            
            
               Βάσει των ανωτέρω, η Επιτροπή κρίνει πως ο αιτών έχει αποδείξει ικανοποιητικά ότι η επιτευχθείσα μείωση των εκπομπών χάρη στο σύστημα αποδοτικού εξωτερικού φωτισμού LED της Toyota για χρήση σε NOVC-HEV σε κατάλληλους συνδυασμούς που περιλαμβάνουν φανούς διασταύρωσης, φανούς πορείας, εμπρόσθιους φανούς θέσης, εμπρόσθιους φανούς ομίχλης, οπίσθιους φανούς ομίχλης και φωτισμό πινακίδας κυκλοφορίας είναι τουλάχιστον 1 g CO2/km.
            
         
               (10)
            
            
               Επειδή η ενεργοποίηση του φωτισμού LED για τους φανούς που αναφέρονται στην αίτηση δεν απαιτείται για τις δοκιμές έγκρισης τύπου αναφορικά με τις εκπομπές CO2 που αναφέρονται στον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου (5) και στον κανονισμό (ΕΚ) αριθ. 692/2008 της Επιτροπής (6), η Επιτροπή δέχεται ότι οι εν λόγω λειτουργίες φωτισμού LED δεν εμπίπτουν στον πρότυπο κύκλο δοκιμών.
            
         
               (11)
            
            
               Η ενεργοποίηση των υπό εξέταση λειτουργιών φωτισμού είναι υποχρεωτική για την ασφαλή λειτουργία του οχήματος και, συνεπώς, δεν εξαρτάται από τις επιλογές του οδηγού. Κατά συνέπεια, η Επιτροπή διαπιστώνει ότι ο κατασκευαστής πρέπει να θεωρηθεί υπεύθυνος για τη μείωση των εκπομπών CO2 λόγω της χρήσης της καινοτόμου τεχνολογίας.
            
         
               (12)
            
            
               Η Επιτροπή διαπιστώνει ότι η έκθεση επαλήθευσης συντάχθηκε από τη Vehicles Certification Agency (VCA), που είναι ανεξάρτητος και πιστοποιημένος φορέας, και η έκθεση υποστηρίζει τα ευρήματα που αναφέρονται στην αίτηση.
            
         
               (13)
            
            
               Βάσει των ανωτέρω, η Επιτροπή διαπιστώνει ότι δεν πρέπει να εγερθούν αντιρρήσεις όσον αφορά την έγκριση της υπό εξέταση καινοτόμου τεχνολογίας.
            
         
               (14)
            
            
               Για τους σκοπούς καθορισμού του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου (7), θα πρέπει να καθοριστεί ο ατομικός κωδικός που πρέπει να χρησιμοποιείται για την καινοτόμο τεχνολογία η οποία εγκρίνεται με την παρούσα εκτελεστική απόφαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Οι φωτοδίοδοι (LED) της Toyota για χρήση σε υβριδικά ηλεκτρικά οχήματα μη εξωτερικής φόρτισης Μ1 (NOVC-HEV) στους φανούς διασταύρωσης, φανούς πορείας, εμπρόσθιους φανούς θέσης, εμπρόσθιους φανούς ομίχλης, εμπρόσθιους φανούς αλλαγής πορείας, οπίσθιους φανούς αλλαγής πορείας, οπίσθιους φανούς ομίχλης, φανούς φωτισμού πινακίδας κυκλοφορίας και φανούς οπισθοπορείας εγκρίνεται ως καινοτόμος τεχνολογία κατά την έννοια του άρθρου 12 του κανονισμού (ΕΚ) αριθ. 443/2009.
   2.   Η μείωση των εκπομπών CO2 από τη χρήση του συστήματος αποδοτικού εξωτερικού φωτισμού με τη χρήση φωτοδιόδων (LED) της Toyota σε NOVC-HEV είτε συνολικά είτε σε κατάλληλο συνδυασμό των λειτουργιών φωτισμού που αναφέρονται στην παράγραφο 1 καθορίζεται με τη χρήση της μεθοδολογίας που περιγράφεται στο παράρτημα.
   3.   Ο ατομικός κωδικός οικολογικής καινοτομίας που πρέπει να δηλώνεται στα έγγραφα έγκρισης τύπου για την καινοτόμο τεχνολογία που εγκρίνεται με την παρούσα εκτελεστική απόφαση είναι «20».
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 26 Σεπτεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 140 της 5.6.2009, σ. 1.
   
      (2)  Εκτελεστικός κανονισμός (ΕΕ) αριθ. 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ' εφαρμογή του κανονισμού 443/2009 του Ευρωπαϊκού Κοινοβουλίου και του Συμβουλίου (ΕΕ L 194 της 26.7.2011, σ. 19).
   
      (3)  https://circabc.europa.eu/w/browse/42c4a33e-6fd7-44aa-adac-f28620bd436f
   
      (4)  Εκτελεστική απόφαση (ΕΕ) 2016/587 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικό εξωτερικό φωτισμό οχήματος με χρήση φωτοδιόδων ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 17).
   
      (5)  Κανονισμός (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 171 της 29.6.2007, σ. 1).
   
      (6)  Κανονισμός της Επιτροπής (ΕΚ) αριθ. 692/2008, της 18 Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      (7)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
   
      ΠΑΡΑΡΤΗΜΑ
      
         Μεθοδολογία για τον προσδιορισμό της εξοικονόμησης εκπομπών CO2 από τον εξωτερικό φωτισμό οχημάτων με χρήση φωτοδιόδων (LED) για χρήση σε υβριδικά ηλεκτρικά οχήματα M1 μη εξωτερικής φόρτισης (NOVC-HEV)
      
      1.   ΕΙΣΑΓΩΓΗ
      Για να προσδιοριστεί η μείωση των εκπομπών CO2 που μπορεί να αποδοθεί σε δέσμη στοιχείων LED αποδοτικού εξωτερικού φωτισμού η οποία συνίσταται στον κατάλληλο συνδυασμό των φανών που αναφέρονται στο άρθρο 1 για χρήση σε όχημα κατηγορίας Μ1 μη εξωτερικής φόρτισης (NOVC-HEV), είναι αναγκαίο να καθοριστούν τα ακόλουθα:
      
                  1)
               
               
                  οι συνθήκες δοκιμών·
               
            
                  2)
               
               
                  ο εξοπλισμός δοκιμής·
               
            
                  3)
               
               
                  ο προσδιορισμός της εξοικονόμησης ισχύος·
               
            
                  4)
               
               
                  ο υπολογισμός της εξοικονόμησης εκπομπών CO2·
               
            
                  5)
               
               
                  ο υπολογισμός του στατιστικού σφάλματος.
               
            2.   ΣΥΜΒΟΛΑ, ΠΑΡΑΜΕΤΡΟΙ ΚΑΙ ΜΟΝΑΔΕΣ
      
         Λατινικά σύμβολα
      
      
                  c
               
               
                  —
               
               
                  Διορθωτικός συντελεστής για την ονομαστική τάση του συσσωρευτή υψηλής τάσης
               
            
                  
                     
               
               
                  —
               
               
                  Εξοικονόμηση εκπομπών CO2 [g CO2/km]
               
            
                  CO2
                  
               
               
                  —
               
               
                  Διοξείδιο του άνθρακα
               
            
                  
                     
               
               
                  —
               
               
                  Διορθωτικός συντελεστής CO2[gCO2/km · Ah], όπως ορίζεται στον κανονισμό ΟΕΕ/ΗΕ αριθ. 101, παράρτημα 8
               
            
                  m
               
               
                  —
               
               
                  Αριθμός λυχνιών LED αποδοτικού εξωτερικού φωτισμού από τους οποίους αποτελείται η δέσμη
               
            
                  n
               
               
                  —
               
               
                  Αριθμός μετρήσεων του δείγματος
               
            
                  P
               
               
                  —
               
               
                  Κατανάλωση ισχύος του φωτισμού του οχήματος [W]
               
            
                  
                     
               
               
                  —
               
               
                  Τυπική απόκλιση της κατανάλωσης ισχύος της λυχνίας LED [W]
               
            
                  
                     
               
               
                  —
               
               
                  Τυπική απόκλιση της μέσης κατανάλωσης ισχύος της λυχνίας LED [W]
               
            
                  
                     
               
               
                  —
               
               
                  Τυπική απόκλιση της συνολικής εξοικονόμησης CO2 [g CO2/km]
               
            
                  t
               
               
                  —
               
               
                  Διάρκεια οδήγησης του νέου ευρωπαϊκού κύκλου οδήγησης NEDC [s], που είναι 1 180 s
               
            
                  UF
               
               
                  —
               
               
                  Συντελεστής χρήσης του φωτισμού του οχήματος [-] όπως ορίζεται στον πίνακα 2
               
            
                  
                     
               
               
                  —
               
               
                  Ονομαστική τάση του συσσωρευτή υψηλής τάσης (συσσωρευτή έλξης) [V]
               
            
                  
                     
               
               
                  —
               
               
                  Τάση λειτουργίας του συσσωρευτή υψηλής τάσης (συσσωρευτή έλξης) [V]
               
            
                  
                     
               
               
                  —
               
               
                  Ευαισθησία της υπολογιζόμενης εξοικονόμησης CO2 που συνδέεται με την κατανάλωση ισχύος από τον φωτισμό LED
               
            
                  
                     
               
               
                  —
               
               
                  Ευαισθησία της υπολογισθείσας εξοικονόμησης CO2 που συνδέεται με τον διορθωτικό συντελεστή CO2
                  
               
            
         Ελληνικά σύμβολα
      
      
                  ηDCDC
                  
               
               
                  —
               
               
                  Απόδοση του μετατροπέα DC-DC
               
            
         Δείκτες
      
      Ο δείκτης (i) αναφέρεται στους φανούς του οχήματος
      Ο δείκτης (j) αναφέρεται στη μέτρηση του δείγματος
      
                  B
               
               
                  —
               
               
                  Βάση
               
            
                  EI
               
               
                  —
               
               
                  Οικολογική καινοτομία
               
            3.   ΣΥΝΘΗΚΕΣ ΔΟΚΙΜΩΝ
      Οι συνθήκες δοκιμών πρέπει να ικανοποιούν τις απαιτήσεις του κανονισμού ΟΕΕ/ΗΕ αριθ. 112 (1) σχετικά με τις ενιαίες διατάξεις για την έγκριση προβολέων μηχανοκίνητων οχημάτων που εκπέμπουν ασύμμετρη δέσμη διασταύρωσης ή δέσμη πορείας ή αμφότερες και είναι εξοπλισμένες με λαμπτήρες πυράκτωσης και/ή δομοστοιχεία διόδων φωτοεκπομπής (LED). Η κατανάλωση ισχύος προσδιορίζεται σύμφωνα με το σημείο 6.1.4 του κανονισμού ΟΕΕ/ΗΕ αριθ. 112 και τα σημεία 3.2.1 και 3.2.2 του παραρτήματος 10 του εν λόγω κανονισμού.
      4.   ΕΞΟΠΛΙΣΜΟΣ ΔΟΚΙΜΗΣ
      Χρησιμοποιείται ο ακόλουθος εξοπλισμός, όπως φαίνεται στο σχήμα:
      
                  —
               
               
                  μια μονάδα τροφοδοσίας (δηλαδή παροχέας μεταβλητής τάσης),
               
            
                  —
               
               
                  δύο ψηφιακά πολύμετρα, ένα για τη μέτρηση του συνεχούς ρεύματος (DC) και το άλλο για τη μέτρηση της τάσης DC. Στο σχήμα φαίνεται μια πιθανή διάταξη δοκιμής, όταν ο μετρητής τάσης είναι ενσωματωμένος στη μονάδα τροφοδοσίας.
               
            
         Διάταξη δοκιμής
      
      5.   ΜΕΤΡΗΣΕΙΣ ΚΑΙ ΠΡΟΣΔΙΟΡΙΣΜΟΣ ΤΗΣ ΕΞΟΙΚΟΝΟΜΗΣΗΣ ΙΣΧΥΟΣ
      Για κάθε λυχνία LED αποδοτικού εξωτερικού φωτισμού που περιλαμβάνεται στη δέσμη η μέτρηση του ρεύματος γίνεται όπως φαίνεται στο σχήμα, με τάση 13,2 V. Τα δομοστοιχεία LED που λειτουργούν με ηλεκτρονικό μηχανισμό ρύθμισης φωτεινής πηγής θα μετρούνται όπως προσδιορίζεται από τον αιτούντα.
      Ο κατασκευαστής μπορεί να ζητήσει να πραγματοποιηθούν άλλες μετρήσεις του ρεύματος σε άλλες πρόσθετες τάσεις. Στη περίπτωση αυτή, ο κατασκευαστής πρέπει να καταθέσει στην αρμόδια για την έγκριση τύπου αρχή τεκμηριωμένα έγγραφα σχετικά με την αναγκαιότητα εκτέλεσης των εν λόγω πρόσθετων μετρήσεων. Οι μετρήσεις του ρεύματος για καθεμία από τις εν λόγω πρόσθετες τάσεις πρέπει να γίνονται διαδοχικά τουλάχιστον πέντε (5) φορές. Οι ακριβείς εγκατεστημένες τάσεις και το μετρούμενο ρεύμα πρέπει να καταγράφονται με τέσσερα δεκαδικά ψηφία.
      Η κατανάλωση ισχύος πρέπει να προσδιοριστεί πολλαπλασιάζοντας την εγκατεστημένη τάση με το μετρούμενο ρεύμα. Πρέπει να υπολογιστεί ο μέσος όρος της κατανάλωσης ισχύος για κάθε λυχνία LED αποδοτικού εξωτερικού φωτισμού (). Κάθε τιμή θα πρέπει να εκφράζεται με 4 δεκαδικά ψηφία. Όταν χρησιμοποιείται βηματικός κινητήρας ή ηλεκτρονικός ρυθμιστής για την παροχή ηλεκτρισμού στις λυχνίες LED, το ηλεκτρικό φορτίο του εν λόγω εξαρτήματος θα πρέπει να εξαιρείται από τη μέτρηση.
      Η προκύπτουσα εξοικονόμηση ισχύος από κάθε λυχνία LED αποδοτικού εξωτερικού φωτισμού (ΔPi) υπολογίζεται με τον εξής τύπο:
      
         Τύπος 1
      
      
         
      όπου η κατανάλωση ισχύος του αντίστοιχου βασικού φωτισμού οχήματος καθορίζεται από τον πίνακα 1.
      
         Πίνακας 1
      
      
         Απαιτήσεις ισχύος για διάφορους βασικούς τύπους φωτισμού οχήματος
      
      
                  Φωτισμός οχήματος
               
               
                  Συνολική ηλεκτρική ισχύς (PB)
                  [W]
               
            
                  Φανός διασταύρωσης
               
               
                  137
               
            
                  Φανός πορείας
               
               
                  150
               
            
                  Εμπρόσθιος φανός θέσης
               
               
                  12
               
            
                  Φωτισμός πινακίδας κυκλοφορίας
               
               
                  12
               
            
                  Εμπρόσθιος φανός ομίχλης
               
               
                  124
               
            
                  Οπίσθιος φανός ομίχλης
               
               
                  26
               
            
                  Εμπρόσθιος φανός αλλαγής πορείας
               
               
                  13
               
            
                  Οπίσθιος φανός αλλαγής πορείας
               
               
                  13
               
            
                  Φανός οπισθοπορείας
               
               
                  52
               
            6.   ΥΠΟΛΟΓΙΣΜΟΣ ΤΗΣ ΕΞΟΙΚΟΝΟΜΗΣΗΣ ΕΚΠΟΜΠΩΝ CO2
      
      Η συνολική εξοικονόμηση CO2 του συνόλου φωτισμού υπολογίζεται μέσω του τύπου 2.
      
         Τύπος 2
      
      
         
      όπου
      
                  UF
               
               
                  :
               
               
                  Συντελεστής χρήσης του φωτισμού του οχήματος [-] όπως ορίζεται στον πίνακα 2.
               
            
                  t
               
               
                  :
               
               
                  Διάρκεια οδήγησης του νέου ευρωπαϊκού κύκλου οδήγησης NEDC [s], που είναι 1 180 s
               
            
                  
                     
               
               
                  :
               
               
                  Διορθωτικός συντελεστής CO2 [gCO2/km · Ah], όπως ορίζεται στον κανονισμό ΟΕΕ/ΗΕ αριθ. 101, παράρτημα 8
               
            
                  ηDCDC
                  
               
               
                  :
               
               
                  Απόδοση του μετατροπέα DC-DC [-]
               
            
                  
                     
               
               
                  :
               
               
                  Η τάση λειτουργίας του συσσωρευτή υψηλής τάσης (συσσωρευτή έλξης) [V], ορίζεται από τον τύπο 3
               
            
         Τύπος 3
      
      
         
      όπου
      
                  
                     
               
               
                  :
               
               
                  Ονομαστική τάση του συσσωρευτή υψηλής τάσης (συσσωρευτή έλξης) [V]
               
            
                  c
               
               
                  :
               
               
                  Διορθωτικός συντελεστής για την ονομαστική τάση του συσσωρευτή υψηλής τάσης, που είναι 0,90 για συσσωρευτές υψηλής τάσης νικελίου-υδριδίου-μετάλλου (NiMH) [-]
               
            Η απόδοση του μετατροπέα DC-DC (ηDCDC) θα είναι η υψηλότερη τιμή που προκύπτει από τις δοκιμές απόδοσης που διενεργούνται στο λειτουργικό φάσμα ηλεκτρικού ρεύματος. Το διάστημα μεταξύ μετρήσεων πρέπει να είναι ίσο ή μικρότερο από το 10 % του λειτουργικού φάσματος ηλεκτρικού ρεύματος.
      
         Πίνακας 2
      
      
         Συντελεστής χρήσης για διαφόρους φανούς του οχήματος
      
      
                  Φωτισμός οχήματος
               
               
                  Συντελεστής χρήσης (UF)
                  [-]
               
            
                  Φανός διασταύρωσης
               
               
                  0,33
               
            
                  Φανός πορείας
               
               
                  0,03
               
            
                  Εμπρόσθιος φανός θέσης
               
               
                  0,36
               
            
                  Φωτισμός πινακίδας κυκλοφορίας
               
               
                  0,36
               
            
                  Εμπρόσθιος φανός ομίχλης
               
               
                  0,01
               
            
                  Οπίσθιος φανός ομίχλης
               
               
                  0,01
               
            
                  Εμπρόσθιος φανός αλλαγής πορείας
               
               
                  0,15
               
            
                  Οπίσθιος φανός αλλαγής πορείας
               
               
                  0,15
               
            
                  Φανός οπισθοπορείας
               
               
                  0,01
               
            7.   ΥΠΟΛΟΓΙΣΜΟΣ ΤΟΥ ΣΤΑΤΙΣΤΙΚΟΥ ΣΦΑΛΜΑΤΟΣ
      Πρέπει να ποσοτικοποιούνται τα στατιστικά σφάλματα στα αποτελέσματα της μεθοδολογίας δοκιμών που προκαλούνται από τις μετρήσεις. Για κάθε λυχνία LED αποδοτικού εξωτερικού φωτισμού που περιλαμβάνεται στο σύνολο φωτισμού η τυπική απόκλιση υπολογίζεται όπως ορίζεται από τον τύπο 4.
      
         Τύπος 4
      
      
         
      όπου:
      
                  n
               
               
                  :
               
               
                  Αριθμός μετρήσεων του δείγματος, που είναι τουλάχιστον 5
               
            Ο διορθωτικός συντελεστής εκπομπής  καθορίζεται με βάση σύνολο T μετρήσεων που εκτελούνται από τον κατασκευαστή, όπως ορίζεται στον κανονισμό ΟΕΕ/ΗΕ αριθ. 101, παράρτημα 8. Για κάθε μέτρηση, το ηλεκτρικό ισοζύγιο κατά τη διάρκεια της δοκιμής και οι εκπομπές CO2 που μετρώνται πρέπει να καταγράφονται.
      Προκειμένου να αξιολογηθεί το στατιστικό σφάλμα , όλοι οι συνδυασμοί T χωρίς επαναλήψεις T-1 μετρήσεων πρέπει να χρησιμοποιηθούν για την παρέκταση T διαφορετικών τιμών  (δηλαδή ). Η παρέκταση γίνεται σύμφωνα με τη μέθοδο που ορίζεται στον κανονισμό UN/ECE αριθ. 101, παράρτημα 8.
      Ως εκ τούτου, η τυπική απόκλιση  υπολογίζεται όπως ορίζεται από τον τύπο 5.
      
         Τύπος 5
      
      
         
      όπου:
      
                  T
               
               
                  :
               
               
                  Αριθμός μετρήσεων που πραγματοποίησε ο κατασκευαστής για την παρέκταση του  όπως ορίζεται στον κανονισμό ΟΕΕ/ΗΕ αριθ. 101, παράρτημα 8
               
            
                  
                     
               
               
                  :
               
               
                  μέση τιμή των T τιμών για το 
               
            Η τυπική απόκλιση της κατανάλωσης ισχύος κάθε λυχνίας LED αποδοτικού εξωτερικού φωτισμού () και η τυπική απόκλιση του  οδηγούν σε σφάλμα στον υπολογισμό της εξοικονόμησης εκπομπών CO2 (). Το σφάλμα αυτό πρέπει να υπολογίζεται με τη βοήθεια του τύπου 6.
      
         Τύπος 6
      
      
         
      
         Στατιστική σημαντικότητα
      
      Πρέπει να αποδεικνύεται για κάθε τύπο, παραλλαγή και έκδοση οχήματος εξοπλισμένου με σύνολο αποδοτικών εξωτερικών φώτων LED, ότι το σφάλμα στην εξοικονόμηση εκπομπών CO2 που υπολογίζεται με τον τύπο 6 δεν είναι μεγαλύτερο από τη διαφορά μεταξύ της συνολικής εξοικονόμησης εκπομπών CO2 και του κατώτατου ορίου εξοικονόμησης που αναφέρεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011 (βλέπε τύπο 7).
      
         Τύπος 7
      
      
         
      όπου:
      
                  MT
               
               
                  :
               
               
                  Ελάχιστο όριο (MT) [g CO2/km], που είναι 1 g CO2/km
               
            Όταν η συνολική εξοικονόμηση εκπομπών CO2 του συνόλου αποδοτικού εξωτερικού φωτισμού LED, ως αποτέλεσμα του υπολογισμού με χρήση του τύπου 2 και του σφάλματος στην εξοικονόμηση εκπομπών CO2 που υπολογίζεται με τον τύπο 6, βρίσκεται κάτω του κατώτατου ορίου που ορίζεται στο άρθρο 9 παράγραφος 1 του εκτελεστικού κανονισμού (ΕΕ) αριθ. 725/2011, εφαρμόζεται το άρθρο 11 παράγραφος 2 δεύτερο εδάφιο του εν λόγω κανονισμού.
      
         (1)  E/ECE/324/Rev.2/Add.111/Rev. 3 — E/ECE/TRANS/505/Rev.2/Add.111/Rev.3, 9 Ιανουαρίου 2013